ממשלת מדבדב הראשונה

דמיטרי מדבדב, מאי 2012
דמיטרי מדבדב בישיבת הצבעה בפרלמנט על מינויו לראשות ממשלת רוסיה, 8 במאי 2012
דמיטרי מדבדב בכנס מינכן לביטחון, 13 בפברואר 2016
ממשלת מדבדב הראשונה היא ממשלת רוסיה שכיהנה בכל תקופת הקדנציה השלישית של פוטין כנשיא הפדרציה הרוסית והיא הממשלה השנייה לאחר ממשלת פוטין השנייה, שכיהנה במשך קדנציה מלאה של נשיא מכהן. דמיטרי מדבדב מונה לראש ממשלת רוסיה ב-8 במאי 2012 על ידי נשיא רוסיה ולדימיר פוטין וכיהן במשך שש שנים, במה שהפך אותו לראש ממשלת הפדרציה הרוסית שמכהן הכי הרבה זמן.

מלאכת הרכבת הממשלה נמשכה כשבועיים. הרכב הממשלה הוצג בפני הנשיא ב-21 במאי 2012, והלה אשרר את מבנה הממשלה בצו נשיאותי מס' 636.

בהתאם לחוקת רוסיה הממשלה הגישה את התפטרותה עם תום הקדנציה השלישית של פוטין כנשיא, ב-7 במאי 2018 ובכך הסתיימה תקופת כהונה של שש שנים, תקופת הכהונה הארוכה ביותר לממשלה בהיסטוריה המודרנית של רוסיה.

במאי 2018 פוטין מינה אותו מחדש לתפקיד ראש הממשלה, לקראת כינון ממשלה שנייה בראשותו.

==מינויים==
בממשלת מדבדב המשיכו לכהן שישה שרים בלבד מהממשלה הקודמת: אנאטולי סרדיוקוב המשיך לכהן כשר ההגנה (עד לפיטוריו ב-6 בנובמבר 2012), סרגיי לברוב המשיך לכהן כשר החוץ, אנטון סילואנוב המשיך לכהן כשר האוצר, ויטלי מוטקו המשיך לכהן כשר הספורט (עד שהוחלף בפאבל קולובקוב באוקטובר 2016), אלכסנדר קונובאלוב המשיך לכהן כשר המשפטים בעוד ולדימיר פוצ'קוב מונה לשר החדש למצבי חירום במקום סרגיי שויגו (שמונה תחילה למושל מחוז מוסקבה לפני שמונה לבסוף לתפקיד שר ההגנה), ולדימיר קולוקולצב מונה לשר הפנים, הממונה על משטרת הפדרציה הרוסית. שבעה סגנים מונו לראש הממשלה. מיכאיל אביזוב מונה לשר בלי תיק הממונה על מיזם הממשל הפתוח והיה לשר בלי תיק הראשון ברוסיה מאז ממשלת קסיאנוב.
===מינויי בכירים===
*סרגיי נארישקין מונה למנהל שירות ביון החוץ.
*גנאדי קורניינקו מונה למנהל שירות בתי הסוהר הפדרלי
*ולדימיר בולאווין מונה למנהל שירות המכס הפדרלי
*דמיטרי קוצ'נב מונה למנהל שירות האבטחה הפדרלי
*ויקטור זולוטוב מונה למפקד העליון של המשמר הלאומי של רוסיה

===חילופי גברא===
שנה לאחר כינון הממשלה פוטר מזכיר הממשלה ולדיסלב סורקוב מתפקידו, ב-8 במאי 2013, לאחר ביקורת גוברת נגד התנהלות הממשלה וסכסוכים פנימיים בין מקורבי פוטין למקורבי מדבדב.

ב-22 באפריל 2015 מונה שר החקלאות ניקולאי פיודורוב לעוזר הנשיאותי לענייני חקלאות, ובמקומו נתמנה לשר החקלאות אלכסנדר טקאצ'וב, מושל מחוז קרסנודאר לשעבר.

ב-19 באוגוסט 2016 פוטר שר החינוך והמדעים דמיטרי ליבנוב בשל ביקורת ציבורית גוברת על פעילותו ובמקומו מונתה אולגה ואסילייבה. ב-19 באוקטובר 2016 מונה פאבל קולובקוב לשר הספורט במקומו של ויטאלי מוטקו, שמונה לסגן ראש הממשלה לענייני ספורט, תיירות ומדיניות הנוער. 

ב-14 בנובמבר 2016 רשויות אכיפת החוק עצרו את השר לפיתוח כלכלי, אלכסיי אוליוקאייב באשמת שחיתות, במקומו מונה יבגני יילין לממלא מקום. ב-30 בנובמבר 2016, מונה הכלכלן מקסים אורשקין לשר לפיתוח כלכלי.

==שינויים==
סמל הסוכנות הפדרלית לארגונים מדעיים, 2013 - 2018 
סמל הוועדה הממשלתית לממשל פתוח, שהתקיימה בשנים 2012 - 2018
בתקופת ממשלת מדבדב נערכו שינויים מבניים בגופי הממשל, ביניהם העברת שירות הדיג הפדרלי לאחריות משרד החקלאות והפיכת השירות הפדרלי לפיקוח על הבריאות והרווחה לשירות הפדרלי לפיקוח על תחום הבריאות. 
*הסוכנות הפדרלית לחימוש וטכנולוגיות צבאיות מיוחדות של משרד ההגנה הרוסי פורקה בספטמבר 2014. בנוסף פורקה הסוכנות הפדרלית לבנייה מיוחדת של משרד ההגנה, בדצמבר 2016. 
*סמכויות המאבק בהגירה לא חוקית ובסחר בסמים הועברו לידי משרד הפנים באפריל 2016, לאחר שפורקו שירות ההגירה הפדרלי והשירות הפדרלי למלחמה בסמים. במקביל, הופקעו מידי המשרד כל היחידות המיוחדות המשטרתיות, אלה עברו לאחריות המשמר הלאומי שהוקם.
*הוקמה הסוכנות הפדרלית לארגונים מדעיים בספטמבר 2013. התקיימה עד מאי 2018, כשפורקה וסמכויותיה הועברו לידי משרד המדע. 
*סוכנות הארכיון הפדרלית הועברה מאחריות משרד התרבות של רוסיה לידי הממשלה עצמה, בצו נשיאותי מאפריל 2016.
*השירות הפדרלי לשליטה באלכוהול הוכפף למשרד האוצר בינואר 2016. נוסף לזה, שירות המכס הפדרלי הועבר מאחריות הממשלה לידי משרד האוצר.
*השירות הפדרלי לסטטיסטיקה ממלכתית הועבר מהממשלה למשרד לפיתוח כלכלי של רוסיה באפריל 2017.
*סוכנות החלל הפדרלית של רוסיה הפכה לתאגיד ממלכתי בשם רוסקוסמוס בדצמבר 2015.
*שירות התעריפים הפדרלי של הממשלה פורק בשנת 2015 וסמכויותיו הועברו לידי השירות הפדרלי למלחמה במונופולים.
*הוקמה סוכנות הלאומים הפדרלית במרץ 2015.
*השירות הפדרלי לענייני שוק ההון פורק בשנת 2013 וסמכויותיו הועברו למחלקה ייעודית בבנק המרכזי.

==משרדי ממשל חדשים==
* הוקם משרד הבריאות, לאחר שפוצלה ממנו מחלקת הרווחה
* המשרד למדיניות התיירות, הנוער והספורט הפך למשרד הספורט של רוסיה
* משרד הבינוי והשיכון הוקם ב-1 בנובמבר 2013 מתוך הסוכנות הפדרלית לשיכון ובינוי של המשרד לפיתוח אזורי
* המשרד לפיתוח אזורי של רוסיה פורק ב-8 בספטמבר 2014 ובמקומו נוצרו שלושה משרדי ממשל חדשים: המשרד לפיתוח המזרח הרחוק הרוסי, המשרד לפיתוח צפון הקווקז, והמשרד לענייני חצי האי קרים (משרד זה הוקם ב-31 במרץ 2014, ופורק בשנת 2015 – בראשו עמד אולג סאבליוב)
* כאשר משרד הספורט, התיירות ומדיניות הנוער שינה שמו למשרד הספורט של רוסיה, תפקידי התיירות הועברו לידי משרד התרבות וענייני הנוער הועברו לאחריות משרד החינוך הרוסי.
* משרד העבודה והרווחה של רוסיה הוקם לאחר פיצול מחלקת הרווחה מידי משרד הבריאות.

==הרכב הממשלה==
{| class="wikitable" style="text-align:right; width:70%"
! תפקיד (ים) !! שם !! תקופת כהונה
|-
|align="right"|ראש הממשלה<br><small></small>||דמיטרי מדבדב||8 במאי 2012 - 8 במאי 2018
|-
|align="right"|סגן ראשון לראש הממשלה<br><small></small>||איגור שובלוב||8 במאי 2012 - 8 במאי 2018
|-
|align="right"|סגן ראש הממשלה<br><small></small>||ארקדי דבורקוביץ'||21 במאי 2012 - 8 במאי 2018
|-
|align="right"|סגנית ראש הממשלה<br><small></small>||אולגה גולודץ||12 במאי 2012 - 8 במאי 2018
|-
|align="right"|סגן ראש הממשלה<br><small></small>||דמיטרי קוזאק||14 באוקטובר 2008 - 8 במאי 2018
|-
|align="right"|סגן ראש הממשלה<br><small></small>||דמיטרי רוגוזין||23 בדצמבר 2011 - 8 במאי 2018
|-
|align="right"|סגן ראש הממשלהמזכיר הממשלה<br><small></small>||ולדיסלב סורקובסרגיי פריחודקו||21 במאי 2012 - 8 במאי 201322 במאי 2013 - 8 במאי 2018
|-
|align="right"|סגן ראש הממשלה<br><small></small>||אלכסנדר חלופונין||19 בינואר 2010 - 8 במאי 2018
|-
|align="right"|סגן ראש הממשלה<br><small></small>||יורי טרוטנב||21 באוגוסט 2013 - 8 במאי 2018
|-
|align="right"|שר התרבות<br><small></small>||ולדימיר מדינסקי||21 במאי 2012 - 8 במאי 2018
|-
|align="right"|שר החוץ<br><small></small>||סרגיי לברוב||9 במרץ 2004 - 8 במאי 2018
|-
|align="right"|השר למצבי חירום<br><small></small>||ולדימיר פוצ'קוב||21 במאי 2012 - 8 במאי 2018
|-
|align="right"|שר הפנים<br><small></small>||ולדימיר קולוקולצב||21 במאי 2012 - 8 במאי 2018
|-
|align="right"|שר ההגנה<br><small></small>||אנאטולי סרדיוקובסרגיי שוייגו||15 בפברואר 2007 - 4 בנובמבר 20126 בנובמבר 2012 - 8 במאי 2018
|-
|align="right"|שר/ת החינוך והמדעים<br><small></small>||דמיטרי ליבאנובאולגה ואסילייבה||21 במאי 2012 - 19 באוגוסט 2016 19 באוגוסט 2016 - 8 במאי 2018
|-
|align="right"|השר לענייני חצי האי קרים<br><small></small>||אולג סאבליוב||31 במרץ 2014 - 15 ביולי 2015 - 8 במאי 2018
|-
|align="right"|שרת הבריאות<br><small></small>||ורוניקה סקבורצובה||21 במאי 2012 - 8 במאי 2018
|-
|align="right"|השר לפיתוח המזרח הרחוק הרוסי<br><small></small>||ויקטור אישאייבאלכסנדר גלושקה||21 במאי 2012 - 10 בספטמבר 201311 בספטמבר 2013 - 8 במאי 2018
|-
|align="right"|השר לאיכות הסביבה ומשאבי טבע<br><small></small>||סרגיי דונסקוי||21 במאי 2012 - 8 במאי 2018
|-
|align="right"|שר המסחר והתעשייה<br><small></small>||דניס מאנטורוב||21 במאי 2012 - 8 במאי 2018
|-
|align="right"|השר לפיתוח אזורי<br><small></small>||אולג גובורוןאיגור סלוניאייב||21 במאי 2012 - 17 באוקטובר 201217 באוקטובר 2012 - 8 בספטמבר 2014 - 8 במאי 2018
|-
|align="right"|שר החקלאות<br><small></small>||ניקולאי פיודורובאלכסנדר טקאצ'וב||21 במאי 2013 - 22 באפריל 2015 22 באפריל 2015 - 8 במאי 2018
|-
|align="right"|השר לענייני צפון הקווקז<br><small></small>||לב קוזנצוב||12 במאי 2014 - 8 במאי 2018
|-
|align="right"|שר הבינוי והדיור<br><small></small>||מיכאיל מן||1 בנובמבר 2013 - 8 במאי 2018
|-
|align="right"|שר התקשורת<br><small></small>||ניקולאי ניקיפורוב||21 במאי 2012 - 8 במאי 2018
|-
|align="right"|שר האנרגיה<br><small></small>||אלכסנדר נובאק||12 בדצמבר 2008 - 8 במאי 2018
|-
|align="right"|השר לפיתוח כלכלי<br><small></small>||אנדריי בלואוסובאלכסיי אוליוקאייביבגני ייליןמקסים אורשקין|| 21 במאי 2012- 23 ביוני 201324 ביוני 2013 - 14 בנובמבר 2016 15 בנובמבר - 30 בנובמבר 2016 30 בנובמבר 2016 - 8 במאי 2018
|-
|align="right"|שר המשפטים<br><small></small>||אלכסנדר קונובאלוב||12 בדצמבר 2008 - 8 במאי 2018
|-
|align="right"|שר האוצר<br><small></small>||אנטון סילואנוב||16 בדצמבר 2011 - 8 במאי 2018
|-
|align="right"|שר העבודה והרווחה<br><small></small>||מקסים טופילין||12 בנובמבר 2008 - 8 במאי 2018
|-
|align="right"|שר התחבורה<br><small></small>||מקסים סוקולוב||21 במאי 2012 - 8 במאי 2018
|-
|align="right"|שר הספורט<br><small></small>||ויטאלי מוטקו פאבל קולובקוב||21 בנובמבר 2008 - 19 באוקטובר 2016 אוקטובר 2016 - 8 במאי 2018
|-
|align="right"|שר בלי תיקהממונה על ממשל אלקטרוני ופתוח<br><small></small>||מיכאיל אביזוב||21 במאי 2012 - 8 במאי 2018 
|}

==קישורים חיצוניים==

* 
* [http://archive.government.ru ארכיון האתר הרשמי]
* [http://ria.ru/politics/20120508/644171181.html הפרלמנט אישר את מינוי מדבדב לרה"מ] 
* [http://www.minchenko.ru/netcat_files/File/Doklad%20Medvedev%20korotkaya%20versiya.pdf סיכום שנה לממשלת מדבדב: תוצאות והתפתחויות] 

==הערות שוליים==

קטגוריה:2012 ברוסיה
קטגוריה:רוסיה: היסטוריה
מדבדב I
קטגוריה:2012 בפוליטיקה
קטגוריה:דמיטרי מדבדב